สัจจะในชุมโจร (เสือสั่งฟ้า 3)

สัจจะในชุมโจร (เสือสั่งฟ้า 3) เป็นละครโทรทัศน์ไทยแนว แอคชั่น อาชญากรรม ออกอากาศทางช่อง 7 เอชดี ตั้งแต่วันที่ 29 ตุลาคม ถึง 4 ธันวาคม พ.ศ. 2565 ทุกวันศุกร์ เสาร์ และอาทิตย์ เวลา 20:30 น. จำนวน 17 ตอน สร้างจากนวนิยายของ กุสุมา สินสุข ซึ่งเป็นนามปากกาของสมสุข กัลย์จาฤก ศิลปินแห่งชาติสาขาศิลปะการแสดง (ภาพยนตร์-ละครโทรทัศน์) ประจำปีพุทธศักราช 2561 เป็นภาคที่ 3 และภาคสุดท้ายของไตรภาค เสือสั่งฟ้า นำโดย เสือสั่งฟ้า (พ.ศ. 2554) และ เสือสั่งฟ้า 2 พยัคฆ์ผยอง (พ.ศ. 2556)

เรื่องย่อ 
หลังจากสงครามเอเชียแปซิฟิกสิ้นสุดลงหลายปี ณ ดงพญาเย็น ประตูสู่เขาใหญ่ ปรากฏว่า มีโจรสวมหน้ากากชื่อเสือเดชออกอาละวาด เสือเดชเป็นโจรที่มีคุณธรรมและซื่อสัตย์ เขามักจะปล้นคนรวยที่ฉ้อโกงหรือข้าราชการที่ฉ้อราษฎร์บังหลวงและแจกจ่ายทรัพย์สินที่ปล้นไปให้กับชาวบ้านที่ยากจน เขาจึงเป็นที่ชื่นชอบของชาวบ้านและได้รับสมญานามว่า "ราชาแห่งดงพญาเย็น" 

วันหนึ่งชายลึกลับพร้อมกับลูกน้องของเขาได้ช่วยเหลือหญิงสาวที่ได้รับบาดเจ็บชื่อเอื้อมจันทร์และแววดาวน้องสาวของราชันย์หรือเสือเดช เขาชื่อหาญ หาญ จริง ๆ แล้วเป็นจอมโจรผู้มีอาคมชื่อเสือหาญ เสือเดชแค้นเสือหาญเพราะเขาเชื่อมั่นว่าเสือหาญคือต้นเหตุที่ทำให้พ่อแม่เขาต้องตาย เขาจึงต้องล้างแค้นเสือหาญ

นักแสดง

งานสร้าง 
สัจจะในชุมโจร เป็นภาคที่ 3 ของละครโทรทัศน์ไตรภาคยอดนิยมแนวแอคชั่นดราม่า เสือสั่งฟ้า (พ.ศ. 2554) และ เสือสั่งฟ้า 2 พยัคฆ์ผยอง (พ.ศ. 2556) โดยมีตัวเอกคือเสือหาญ ละครเรื่องนี้มีระยะเวลา 11 ปีนับจากภาคแรก และ 9 ปีนับจากภาคสอง

โดยละครได้นักแสดงคนเดิมที่รับบท เสือหาญ คือ เคลลี่ ธนะพัฒน์ กลับมารับบทเดิมอีกครั้ง เขาบอกว่าเขารักตัวละครตัวนี้ ละครเรื่องนี้ผลิตโดยทีมผู้ผลิตชุดเดิมและผู้กำกับคนเดิมจาก 2 ภาคที่แล้วคือ อนุวัฒน์ ถนอมรอด

ช่อง 7 เอชดีเจ้าของลิขสิทธิ์ละครปล่อยทีเซอร์ละครพร้อมตัวอย่างตั้งแต่ต้นปี 2565 แม้จะออกอากาศปลายปี 2565 ก่อนออกอากาศก็ได้มีพิธีบวงสรวงเมื่อวันจันทร์ที่ 10 ตุลาคม 2565 ณ สนามหญ้าหน้าศาลพระพิฆเนศวร หน้าช่อง  7 เอชดี

ระหว่างการถ่ายทำแบบ ถ่ายไปออนแอร์ไป โดยเหลือการถ่ายทำอีกประมาณ 20 เปอร์เซ็นต์ อ๋อม-อรรคพันธ์ นะมาตร์ พระเอกของเรื่องเกิดล้มป่วยกระทันหัน ทำให้ทีมผลิตต้องเปลี่ยนบทและเปลี่ยนพระเอกเป็น บิ๊กเอ็ม-กฤตฤทธิ์ บุตรพรม โดยมารับบทเป็นเสือเข้มและแสดงแทนจนจบเรื่อง

นอกจากนี้ ในตอนที่ 17 (ตอนจบ) ยังมีตัวละครหลักและตัวสมทบจากเรื่อง เสือสั่งฟ้า ภาคแรก โผล่มาให้เห็น เช่น เสือเมฆ พลตำรวจตรียิ่งยศ เพื่อมาปิดท้ายซีรีส์ไตรภาคนี้

อ้างอิง 

ละครโทรทัศน์ไทย
รายการโทรทัศน์ช่อง 7